روسیا پرزیدنتی ولادیمیر پوتین کئچن ایل روس اوچاغینی ووران‌لارین مقصدی‌نین تورکیه ایله موناسیبت‌لری پوزماق اولدوغو فیکرینی قبول ائتمه‌یه باشلادیغینی سؤیله‌دی.
روسیا پرزیدنتی ولادیمیر پوتین روسیانین آنکارا سفیری آندری کارلوف-ون اؤلدورولدوگو سالدیرینین اؤلکه‌سی‌نین تورکیه ایله موناسیبت‌لرینه ضرر وئرمه‌یه‌جگینی بیر داها تکرارلادی.
پوتین ایللیک مطبوعات کونفرانسیندا تورکییه ایله باغلی اهمیت‌لی آچیقلاما‌لار وئردی.
روسیانین پرزیدنتی بازار ائرته‌سی آخشامی کارلوف-ا قارشی حیاتا کئچیریلن سوء-قصدله تورک-روس موناسیبت‌لری‌نین هدف آلیندغینی بیل‌دیره‌رک:"بو سوء-قصد تورکیه ایله علاقه‌لره ضرر وئرمه‌یه‌جک. تورکیه ایله موناسیبت‌لری اینکیشاف ائتدیرمک اوچون داها چوخ سعی گؤسترجییک. موناسیبتیمیزده یاشانان دورغونلوق‌دان سونرا داها دا ایره‌لی گئتمک اوچون اورتاق بیر زمین الده ائتدیک. 24 نوامبر 2015-جی ایلده روس اوچاغینین ورولماسین‌دان سونرا بو امری وئرن‌لرین مقصدی‌نین روسیا-تورکیه موناسیبت‌لرینی پوزماق اولدوغو ایستیقامتینده کی آچیقلاما‌لارا شوبهه ایله یاناشیردیم. لاکین آرتیق بو فیکیرله راضی اولماغا باشلادیم. روس اوچاغینی وورما امری‌نین آرخاسیندا تورکیه رهبرلیگی‌نین اولدوغو باره‌ده فیکریمی دییشیرم" ایفاده‌لرینی ایشلتدی.
